སྡེ་དགེ་བརྒྱ་དཔོན་སྤ་ཁ་མགོན་པོ་ནི་སྤྱི་ལོ་༡༩༣༠ལོར་སྡེ་དགེར་སྐྱེས།སྤྱི་ལོ་༡༩༥༥ལོར་རྒྱ་དམར་ནས་དམངས་གཙོ་བཅོས་བསྒྱུར་ཞེས་པའི་ལས་འགུལ་བརྩམས་སྐབས་དགོན་པའི་ལས་སྣེ་རྣམས་འཛིན་བཟུང་འཐབ་རྩོད་བྱེད་འགོ་ཚུགས་སྐབས་དགོན་ཆེན་དགོན་ནས་ཕྱིར་ཐོན་ཏེ་འབྲི་ནུབ་ཕྱོགས་སུ་བྲོས་བྱོལ་ཐོན།འབྲི་ནུབ་པས་རྒྱ་དམར་ལ་ངོ་ལོག་ཟིང་འཁྲུགས་བྱ་མུས་ཡོད་སྟབས་དེ་དང་མཉམ་དུ་གཅིག་བསྒྲིལ་ཐོག་དམག་འཁྲུགས་ཐེངས་མང་བྱས་པ་དང་།༡༩༥༩ལོར་ལྷ་སར་འབྱོར།༡༩༥༨ལོར་ལྕགས་ཚ་གྲི་གུ་ཐང་དུ་ཆུ་སྒང་ཐོག་མར་དབུ་འཛུགས་སྐབས་སྒྲིག་ཁོངས་སུ་ཞུགས་ཏེ་རིམ་པས་མཚོ་སྣ་དང་།ལྷ་རྒྱ་རིའི་ཕྱོགས་སུ་དམག་བསྐྱོད་མཐར་སྡེ་དགེའི་དམག་ཤོག་ཁག་གཅིག་ཀོང་པོར་བསྐྱོད་སྐབས་དེའི་ནང་ཕྱིན་ཏེ་སྐབས་དེར་དགྲ་འཐབ་ཐེངས་མང་བྱས་མཐར་༡༩༥༩ལོར་གློ་ཡུལ་བརྒྱུད་རྒྱ་གར་ཕྱོགས་སུ་བཙན་བྱོལ་སྤྱི་མཚུངས་འབྱོར།༡༩༦༦ལོར་སྦིར་སྡེ་དགེ་གཞིས་ཆགས་ཐོག་མར་འགོ་འཛུགས་སྐབས་གཞིས་ཁོངས་སུ་ཕེབས།༡༩༧༢ནས་ལོ་གཉིས་རིང་གཞིས་ཆགས་ཀྱི་མཛད་འགན་བཞེས་གནང་།༡༩༧༩ལོར་ཚེ་དུས་བྱས་པ་བཅས་ཀྱི་ལོ་རྒྱུས་མདོར་བསྡུས་སུ།